རྩོམ་པ་པོ་འཇུ་སྐལ་བཟང་ལགས་ནི་ཕྱི་ལོ་༡༩༦༠ལོར་མཚོ་སྔོན་ཞིང་ཆེན་མགོ་ལོག་ཏུ་སྐྱེས་ཤིང་།ཕྱི་ལོ་༡༩༧༦ལོར་མཚོ་སྔོན་མི་རིགས་སློབ་གླིང་གི་བོད་ཡིག་སྡེ་ཁག་ཏུ་ཞུགས་ཏེ་སློབ་གླིང་དེ་ནས་མཐར་ཕྱིན་པ་དང་མགོ་ལོག་ཏུ་དགེ་རྒན་གྱི་བྱ་བ་གཉེར་རྗེས།ད་ལྟ་མགོ་ལོག་ཁུལ་མི་རིགས་སྐད་ཡིག་ལས་སྒྲུབ་ཁང་དུ་ཕྱག་ལས་གནང་བཞིན་ཡོད་འདུགཕྱི་ལོ་༡༩༨༥ལོར་མཚོ་སྔོན་མི་རིགས་སློབ་གླིང་ནས་བོད་ཀྱི་རྩོམ་རིག་རབ་འབྱམས་པའི་ཞིབ་འཇུག་ཐོན།ཁོང་ནི་རྒྱ་ནག་གྲངས་ཉུང་མི་རིགས་རྩོམ་རིག་ཐུན་ཚོགས་ཀྱི་ཚོགས་མི་དང་།མཚོ་སྔོན་ཞིང་ཆེན་རྩོམ་པ་པོ་མཐུན་ཚོགས་ཀྱི་ཚོགས་གཙོ་དང་བོད་རྒྱ་སྐད་གཉིས་ལོ་ཙྭ་བ་སོགས་ཀྱི་མཚན་གནས་ཡོད་པ་དང་།རྩོམ་རིག་གསར་རྩོམ་གྱི་ལས་ལ་ཞུགས་པ་ནས་ད་བར་དུ་སྙན་ངག་དང་ལྷུག་རྩོམ་སོགས་བརྩམས་ཆོས་བརྒྱ་ཕྲག་ཁ་ཤས་སྤེལ་ཡོད་པ་དང་།ཁོང་གིས་རྩོམ་རིག་དང་སྙན་ངག་སྐོར་གྱི་དཔེ་དེབ་ཁག་ནི།གངས་འདབས་ཀྱི་སེམས་པ།དུང་སེམས་རླབས་ཀྱི་ཟེགས་མ།གངས་གྲོང་གི་རླུང་བུ།བསྒྱུར་དེབ་ལ་ཨ་མའི་སྙན་ངག་དང་།དེ་བཞིན་རིག་གཞུང་དཔྱད་རྩོམ་སྐོར་ལ་སྙན་ངག་གི་རྣམ་བཤད་སོགས་ཡོད་འདུགཁོང་ལ་སྔ་གཞུག་ཏུ་རྒྱ་ནག་ཀྲོང་ཀྲུན་ཝིན་རྩོམ་རིག་བྱ་དགའ་དང་གངས་ཅན་རྟགས་ཅན་གྱི་བོད་ཀྱི་རྩོམ་རིག་བྱ་དགའ།རྒྱལ་ཡོངས་སུ་ཕུལ་བྱུང་ཆེད་ལས་མི་སྣའི་གཟེངས་རྟགས་ཀྱང་ཐོབ་ཡོད་པ་སོགས་བྱ་དགའ་མང་དག་ཅིག་ཐོབ་ཡོད་འདུག